ΓΡΑΠΤΗ ΕΡΩΤΗΣΗ E-1553/02

υποβολή: Roberta Angelilli (UEN) προς την Επιτροπή

(3 Ιουνίου 2002)

Θέμα: Φορολόγηση των μουσικών δίσκων ακτίνας (CD)

Εδώ και ορισμένα χρόνια στην Ιταλία μειώθηκε ο συντελεστής του Φόρου Προστιθέμενης Αξίας, στον οποίονπόκεινται τα έργα πνευματικής ιδιοκτησίας όπως είναι τα βιβλία, σε 4 % από το 20 % που προβλέπεται για ταπόλοιπα καταναλωτικά αγαθά. Αυτό έγινε για την προστασία των ονομαζόμενων έργων πνευματικής δημιουργίας. Η ιδιότητα του πολιτιστικού αγαθού, η οποία αναγνωρίζεται για τα βιβλία και τα περιοδικά, δεν αναγνωρίζεται για τους μουσικούς δίσκους ακτίνας, τις κασέτες μουσικής και τα CD rom, αγαθά τα οποία εξακολουθούν ναπόκεινται σε ΦΠΑ 20 %, σαν να αποκτούσαν οι λέξεις αυτόματα μεγαλύτερη πολιτιστική σημασία απλώς και μόνο επειδή είναι τυπωμένες σε ένα κομμάτι χαρτί. Επιπλέον, ορισμένοι δίσκοι ακτίνας είναι δυνατόν να φορολογούνται με συντελεστή ΦΠΑ 4 % μόνο για το γεγονός ότι επισυνάπτονται σε περιοδικά τα οποία πωλούνται στα περίπτερα. Αναμφίβολα, μία πιθανή μείωση του ΦΠΑ στους μουσικούς δίσκους ακτίνας θα έδινε τη δυνατότητα μεγάλης ανάπτυξης για τις εταιρίες του τομέα οι οποίες αντιμετωπίζουν ιδιαίτερες δυσχέρειες λόγω της διάδοσης των πειρατικών αντιγραφών που μαστίζουν ολόκληρη την Ευρώπη. Εξάλλου, η εξίσωση από φορολογικής σκοπιάς των δίσκων ακτίνας και των άλλων προϊόντων μουσικής παραγωγής με τα έργα πνευματικής δημιουργίας συνιστά μίαποχρεωτική αναγνώριση σε έναν σημαντικό τομέα που αποτελεί αναμφίβολο τμήμα της πολιτιστικής δημιουργίας.

Λαμβάνονταςπόψη τα ανωτέρω, δύναται η Επιτροπή να ανακοινώσει εάν έχουν αναληφθεί ή εάν προβλέπεται ναλοποιηθούν σχετικές πρωτοβουλίες, μελέτες ή έγγραφα με σκοπό την ενδεχόμενη μείωση του συντελεστή φορολογίας για τις μουσικές δημιουργίες ώστε να εξισωθούν φορολογικά με τα βιβλία·

Απάντηση του κ. Bolkestein εξ ονόματος της Επιτροπής

(10 Ιουλίου 2002)

Σύμφωνα με την ισχύουσα κοινοτική νομοθεσία σε ό,τι αφορά τον συντελεστή ΦΠΑ, και ιδίως το άρθρο 12 της έκτης οδηγίας ΦΠΑ 77/388/ΕΟΚ(1), ο κανονικός συντελεστής εφαρμόζεται, καταρχήν, σε όλες τις φορολογητέες συναλλαγές.

Ωστόσο, τα κράτη μέλη που το επιθυμούν, δύνανται να προβλέπουν μειωμένο συντελεστή, όχι κατώτερο από 5 % της φορολογικής βάσης μόνο για τις παραδόσεις αγαθών και παροχέςπηρεσιών των κατηγοριών που αναφέρονται στο παράρτημα Η της προαναφερθείσας οδηγίας. Επομένως, τα βιβλία, οι εφημερίδες και τα περιοδικά καλύπτονται από το εν λόγω παράρτημα, αλλά δεν καλύπτονται οι δίσκοι CD, ούτε οι κασέτες ή οι δίσκοι CD-ROM.

Εξάλλου, ορισμένες διατάξεις της οδηγίας αυτής προβλέπουν παρεκκλίσεις από τους κανόνες αυτούς (άρθρο 28 παράγραφος 2) βάσει των οποίων τα κράτη μέλη δύνανται να εξακολουθούν να εφαρμόζουν μειωμένο συντελεστή, κατώτερο από τον ελάχιστο συντελεστή 5 %,πό ορισμένες προϋποθέσεις, για την περίοδο εφαρμογής του μεταβατικού καθεστώτος. Ο συντελεστής αυτός κανονικά ισχύει από την 1η Ιανουαρίου 1991. Έτσι η Ιταλία μπόρεσε να διατηρήσει συντελεστή 4 % για τα βιβλία.

Εξαιτίας των κινδύνων στρέβλωσης του ανταγωνισμού, το πεδίο εφαρμογής αυτών των προσωρινών παρεκκλίσεων δεν μπορεί να διευρυνθεί. Επομένως, η μόνη δυνατότητα που μπορεί ευλόγως να προβλεφθεί, είναι να διευρυνθεί το πεδίο εφαρμογής των μειωμένων συντελεστών, ώστε να συμπεριλάβει και αυτά τα πολιτιστικά αγαθά. Αυτό το ζήτημα της επέκτασης του πεδίου εφαρμογής των μειωμένων συντελεστών σε άλλα αγαθά, εντάσσεται στο γενικό πλαίσιο της αναθεώρησης ορισμένων σκελών του καθεστώτος, που προβλέπεται για το 2003.

(1) ΕΕ L 145 της 13.6.1977, όπως τροποποιήθηκε τελευταία με την οδηγία 2002/38/ΕΚ του Συμβουλίου της 7ης Μαΐου 2002 — ΕΕ L 128 της 15.5.2002.